Ο Προυσίας Α’ και οι ελληνικές πόλεις της Βιθυνίας:
Creators: name: Θεοδώρου, Ελένη Ευαγγέλου
Publisher: name: Aristotle University of Thessaloniki
Year: 2011
Subjects: Ελληνιστικό βασίλειο Βιθυνίας – Τοπική Ιστορία
Ελληνικοί θεσμοί – δημόσιος βίος των πόλεων της Βιθυνίας
Εξωτερική πολιτική Προυσία Α’ – Σχέσεις μεταξύ βασιλέως και ελληνικών πόλεων
Hellenistic Kingdom of Bithynia – Regional history
Greek institutions and public life of Greek cities of Bithynia
External policy of Prusias I and relations between Hellenistic monarchy and Greek cities

description: Στόχος της Διπλωματικής είναι να εξετάσει τις σχέσεις του τέταρτου βασιλέως της Βιθυνίας Προυσία Α’ (περ. 230-182 π.Χ.) με τις ελληνικές πόλεις του βασιλείου του αφενός και την εσωτερική κατάσταση αυτών των πόλεων κατά τον χρόνο υπαγωγής τους στο βασίλειο της Βιθυνίας αφετέρου. Οι σχέσεις του Προυσία Α’ με τις ελληνικές πόλεις ανήκουν σε ένα ευρύτερο ιστορικό πλαίσιο, το οποίο διαμορφώθηκε: α) από τη γειτνίαση του βασιλείου, το οποίο έκειτο στην ενδοχώρα, με τις ελληνικές πόλεις, οι οποίες είχαν ιδρυθεί κατά την Αρχαϊκή εποχή στις ακτές της Προποντίδας και του Ευξείνου Πόντου και β) από την προηγούμενη ανάλογη πολιτική του Βιθυνού βασιλέως Νικομήδους Α’, την οποία ο Προυσίας συνέχισε πιο εντατικά. Το ειδικότερο ιστορικό πλαίσιο καθορίζεται από την εξωτερική πολιτική του ίδιου του Προυσία, διότι οι σχέσεις του με τις πόλεις αποτελούν μέρος αυτής της πολιτικής και συνδέονται με την πρόθεσή του να επεκτείνει το βασίλειό του μέσω της ένταξης σε αυτό ελληνικών πόλεων. Γι’ αυτόν ακριβώς τον λόγο παρουσιάζονται αρχικώς τα κύρια γεγονότα της συνολικής εξωτερικής πολιτικής του Προυσία με ιδιαίτερη έμφαση στις σχέσεις του με τις προαναφερθείσες ελληνικές πόλεις, οι οποίες είναι και το ουσιωδέστερο χαρακτηριστικό της πολιτικής του. Οι σχέσεις αυτές προσδιορίζονται ως κατάκτηση και ένταξη στο βασίλειο τεσσάρων παλαιών ελληνικών πόλεων (Κίος, Μύρλεια, Κίερος, Τίειον) και ως πιθανή ίδρυση από τον ίδιο τον Προυσία δύο νέων πόλεων (Προύσα και Βιθύνιο). Εν συνεχεία εξετάζεται ως ειδικότερο θέμα η εσωτερική κατάσταση αυτών των πόλεων κατά τον χρόνο ένταξής τους στο βασίλειο της Βιθυνίας. Ιδιαίτερη έμφαση δίδεται στους θεσμούς των κατακτηθεισών ή ιδρυθεισών πόλεων, όπως αυτοί προκύπτουν από τις επιγραφές εκάστης πόλεως, και συγκεκριμένα στη συνέχεια ή ασυνέχεια των ελληνικών θεσμών, αν δηλαδή αυτοί εξακολούθησαν ή όχι να υφίστανται μετά την ένταξη των πόλεων στο βασίλειο της Βιθυνίας και γενικότερα, αν οι υπό εξέταση πόλεις διατήρησαν τον ελληνικό τους χαρακτήρα μετά την κατάκτηση. Η εξέταση του θέματος βασίζεται στις γραμματειακές πηγές και κυρίως στις επιγραφές, οι οποίες είναι στην πλειονότητά τους ελληνικές και ελάχιστες λατινικές, ενώ σε μία μόνον περίπτωση συνεκτιμήθηκαν δύο νομίσματα Αυτοκρατορικών χρόνων από την Προύσα. Η διάρθρωση του περιεχομένου είναι η εξής: Προτάσσεται η «Εισαγωγή» (Ι) και ακολουθούν τα δύο κύρια μέρη της εργασίας «Προυσίας Α’: Εξωτερική πολιτική και ελληνικές πόλεις» (ΙΙ) και «Οι ελληνικές πόλεις εντός του βασιλείου της Βιθυνίας» (ΙΙΙ). Tο τελευταίο κεφάλαιο επιγράφεται «Ανακεφαλαίωση και συμπεράσματα» (IV). Στο κεφάλαιο ΙΙ η παρουσίαση της εξωτερικής πολιτικής γίνεται με βάση θεματικά κριτήρια και δεν ακολουθεί απαραιτήτως τη χρονική ακολουθία των γεγονότων, διότι κατ’ αυτόν τον τρόπο αναδεικνύονται οι σχέσεις του συγκεκριμένου βασιλέως με τις ελληνικές πόλεις της Βιθυνίας. Για μεθοδολογικούς λόγους οι οποίοι υπαγορεύονται από το ζητούμενο της εξέτασης στο κεφάλαιο ΙΙΙ ακολουθείται η εξής κατηγοριοποίηση των επιγραφών: Κάθε πόλη εξετάζεται χωριστά, διότι οι επιγραφές καθεμίας από αυτές παρουσιάζουν ιδιαιτερότητες και απαιτούν διαφορετική μέθοδο εξέτασης. Ως προς τη σειρά εξέτασης των πόλεων προηγούνται οι επανιδρυθείσες ελληνικές πόλεις κατά τον χρόνο κατάκτησής τους και συγχρόνως κατά αλφαβητική σειρά για όσες από αυτές κατακτήθηκαν το ίδιο χρονικό διάστημα. Έπονται οι κατά πάσα πιθανότητα ιδρύσεις του Προυσία Α’.
description: The present Master Dissertation examines the relations between the fourth Bithynian king, Prusias I (ca. 230-182 B.C.), and the Greek cities of his kingdom, on the one hand, and the internal conditions of these cities during the period of their integration to the Bithynian kingdom, on the other hand. The relations of Prusias I with the Greek cities belong to a wider historical context, which was defined: a) by the vicinity between his kingdom, which lied in the hinterland, and the Greek cities, which were founded during the Archaic Period on the coasts of Propontis and Euxeinos Pontos and b) by the analogous policy of Prusias’ predecessor, Nicomedes I, who established a precedent followed consistently by Prusias. The more specific historical context is defined by the external policy of Prusias I, for his relations to the Greek cities belong to this policy and are associated with his intention to expand his kingdom by incorporating Greek cities into it. For this reason the key-events of Prusias’ external policy are presented first with emphasis on his relations to the previously mentioned cities. These relations are defined as conquest and subjection to the Bithynian kingdom of four old Greek cities (Cius, Myrleia, Cierus and Tieion) and as possible foundation by Prusias himself of two other cities (Prusa and Bithynion). What follows up is the examination of the inner situation of these cities during the time they belonged to the kingdom. Great emphasis is laid on the institutions of the conquered and newly founded cities, and especially on the continuation or incontinuation of the Greek institutions of these cities resulting from the inscriptions of each city, which means if these institutions continued or not to exist and function after the integration of the cities to the kingdom, and in general if these cities preserved their Greek character after their submission to the Bithynian kingdom. The examination of these two desiderata (relations between the king and the cities and the inner conditions of the latter) is based on literary sources and mostly on inscriptions, mainly greek and less latin, and in only one case on two coins from Prusa dated in the Imperial Period. The structure of the content is the following: “Introduction” (I), followed by the two main parts according to the two desiderata, as described above, “Prusias I: External Policy and Greek Cities” (II) and “The Greek Cities within the Bithynian Kingdom” (III). The last chapter is titled “Summary and Conclusions” (IV). The presentation of the historical events in chapter II is based on thematic criteria and does not follow necessarily the chronological sequence of the events, for in this way the relations between Prusias I and the Greek cities can be better understood. For reasons of methodology, dictated by the desideratum of this thesis, the following categorization of the inscriptions is followed in chapter III: Each city is being examined separately, for the inscriptions of each one of them present their own features and require a different method of approach. As for the sequence in which the cities are being examined, the possible new foundations of Prusias I are preceded by the refounded old Greek cities, which are put in a row according to the time of their conquest and simultaneously in alphabetical order for those ones among them conquered at the same time.